Arturo Valls

**Arturo Valls Mollá**, nado en Valencia o 24 de marzo de 1975, é un actor e presentador de televisión español.

## Biografía 
Naceu no barrio de La Punta (Valencia). Estudou no instituto San Vicente Ferrer. Comezou a carreira de Xornalismo en Valencia, a cal abandonou cando empezou como reporteiro nunha televisión local da mesma cidade (Valencia Te Ve), un magacín presentado por Laura Pérez Vehí chamado *La luna de Valencia*, e tendo como compañeira de programa a Carmen Alcayde.

O seu debut nunha televisión nacional foi en 1996, como reporteiro na primeira etapa de *Caiga Quien Caiga*, que presentaba o Gran Wyoming. Unha vez que finalizou o programa en 2002, foi fichado pola FORTA, onde presentou o programa *X cuánto?*, que se emitiu en varias cadeas autonómicas españolas como Telemadrid ou Canal 9 e posteriormente presentou o espazo de zapping *Licencia para mirar*, onde protagonizou monólogos e sketches.

Máis tarde colaboraría con Florentino Fernández e Nuria Roca no programa de humor *UHF* de Antena 3. Despois presentou durante un curto espazo de tempo *Los Más*, xunto a Silvia Jato. Finalmente, recalou de novo en Telecinco, substituíndo durante uns meses a Jesús Vázquez como presentador do concurso *Allá tú*. Tamén participou na serie *Gominolas*, emitida por Cuatro, que só durou 7 capítulos en antena.

Interveu ocasionalmente en capítulos de varias series televisivas como *Un paso adelante*, *7 vidas* e *Aída*. Por outra banda, desenvolveu a súa faceta de actor na gran pantalla nas películas *El corazón del guerrero* e *Torrente 2: Misión en Marbella*.

Foi Jesús Quesada en *Camera Café* e posteriormente interpretou o mesmo personaxe en *¡Fibrilando!*. Tamén colaborou esporadicamente en *Muchachada Nui*.

En 2008 filmou a película *8 citas* xunto a Fernando Tejero entre outros.

En decembro de 2009 estrea o programa *Vaya tropa* en Cuatro que é retirado pouco despois polos seus baixos índices de audiencia. En xullo de 2010 protagoniza a parodia *La isla de los nominados* e no verán de 2011 ficha por Antena 3 para presentar o concurso *¡Ahora caigo!*, concurso que na súa primeira emisión fíxose co liderado da noite e co minuto de ouro, sendo un gran triunfo.

Tras aparecer como invitado especial na primeira edición do programa *Tu cara me suena*, na segunda edición é un dos oito concursantes.

O 23 de outubro de 2012 Arturo Valls presentou xunto a Patricia Conde a gala dos *Neox Fan Awards* en Neox.

## Televisión 
* *Caiga Quien Caiga* (1996-2002, 2005-2007) en Telecinco.
* *X cuánto?* (2003) en FORTA.
* *Licencia para mirar* (2003) en Telemadrid.
* *UHF* (2004) en Antena 3.
* *Los Más* (2004) en Antena 3.
* *¡Allá tú!* (2005) en Telecinco.
* *Camera Café* (2005-2009) en Telecinco.
* *Gominolas* (2007) en Cuatro.
* *¡Fibrilando!* (2009) en Telecinco.
* *Vaya tropa* (2009-2010) en Cuatro.
* *Pelotas* (2010) en La 1.
* *La isla de los nominados* (2010) en Cuatro.
* *BuenAgente* (2011) en laSexta
* *¡Ahora caigo!* (2011-actualidade) en Antena 3, presentador.
* *Museo Coconut* (2011-actualidade) en Neox colaborador/protagonista.
* *Neox Fan Awards* (2012-actualidade) Neox, presentador.
* *Tu cara me suena* (2012-actualidade) Antena 3, Concursante.

## Filmografía 
* *Perdiendo el Norte* (2014)
* *8 citas* (2008)
* *Bee Movie* interpretando a Barry (dobraxe) (2007)
* *Casual Day* (2007)
* *Torrente 2: Misión en Marbella* (2001)
* *Severo Ochoa. La conquista de un Nobel* interpretando a Dalí (Telefilm) (2001).
* *El corazón del guerrero* (2000)

## Música 
Participación como cantante na gravación do disco "Los pitufos maquineros".

## Premios 
* Fotogramas de Prata 2006 - Mellor actor de televisión
* Neox Fan Awards - Mellor presentador de televisión

## Notas 
## Véxase tamén 
### Ligazóns externas 
* Entrevista en 20 minutos (15 de decembro de 2006)
* Entrevista en La Guía TV (21 de xullo de 2006)
* Entrevista en Las Provincias (16 de maio de 2006)
* Entrevista en 20 minutos (27 de setembro de 2005)
* Vídeo: reportaxe de Arturo Valls para CQC
* Vídeo Arturo Valls interpretando a Jesús Quesada en Camera Café